**แนวปฏิบัติการขอผ่อนผันการตรวจเลือกเข้ารับราชการทหารกองประจำการ**

**ประจำปีการศึกษา 2564 มหาวิทยาลัยกาฬสินธุ์**

 ตามพระราชบัญญัติรับราชการทหาร พ.ศ.2497 มาตรา 7 ชายที่มีสัญชาติไทย ตามกฎหมายมีหน้าที่รับราชการทหารด้วยตนเองทุกคน โดยนักศึกษาที่กำลังศึกษาอยู่ ณ มหาวิทยาลัยกาฬสินธุ์ มีอายุครบ 20 ปีบริบูรณ์ (เกิดปี พ.ศ. 2544) จะต้องเข้ารับการตรวจเลือกทหารในเดือนเมษายน พ.ศ. 2565 หากนักศึกษาชายมีความประสงค์ขอผ่อนผันการตรวจเลือกเข้ารับราชการทหารกองประจำการตามมาตรา 29 (3) แห่งพระราชบัญญัติรับราชการทหาร พ.ศ. 2497 และข้อ 2 (1) (ก) แห่งกฎกระทรวงกลาโหม การผ่อนผันเข้ารับราชการเป็นทหารกองประจำการแก่บุคคลซึ่งอยู่ระหว่างการศึกษาเรียนรู้ พ.ศ. 2564 โดยมีขั้นตอน ปฏิบัติการขอผ่อนผันการตรวจเลือกเข้ารับราชการทหารกองประจำการ ประจำปีการศึกษา 2564 มหาวิทยาลัยกาฬสินธุ์ ดังนี้

 1. ดาวน์โหลดคำร้องขอผ่อนผันการเรียกเข้ากองประจำการ ได้ที่ [**https://dsa.ksu.ac.th/**](https://dsa.ksu.ac.th/)

 2. รวบรวมเอกสารประกอบการผ่อนผันทหาร ดังนี้

 2.1 สำเนาหมายเรียก (สด.35) จำนวน 2 ฉบับ

 2.2 สำเนาใบสำคัญทหาร (สด.9) จำนวน 2 ฉบับ

 2.3 สำเนาบัตรประชาชน จำนวน 2 ฉบับ

 2.4 สำเนาทะเบียนบ้าน จำนวน 2 ฉบับ

 2.5 สำเนาบัตรนักศึกษา จำนวน 2 ฉบับ

 2.6 สำเนาหนังสือรับรองการเปลี่ยนชื่อ – สกุล (ถ้ามี) จำนวน 2 ฉบับ

 2.7 ใบรับรองการเป็นนักศึกษา (ฉบับจริง) จำนวน 1 ฉบับ

 **หมายเหตุ** รับรองสำเนาถูกต้องเอกสารทุกแผ่นด้วยปากกาสีน้ำเงิน **ยกเว้น** ใบรับรองการเป็นนักศึกษาไม่ต้องรับรองสำเนา (ใบรับรองการเป็นนักศึกษา ติดต่อได้ที่งานทะเบียนและประมวลผล สำนักส่งเสริมวิชาการและงานทะเบียนทั้งสองพื้นที่)

 3. การยื่นแบบคำร้อง

 3.1 นำใบคำร้องขอผ่อนผันทหาร เสนอขอความเห็นชอบอาจารย์ที่ปรึกษา และหัวหน้าโปรแกรมวิชา/สาขาวิชาลงนามรับรอง

 3.2 ส่งเอกสารขอผ่อนผันการเข้ารับราชการเป็นทหารกองประจำการ ประจำปี 2564 ได้ตั้งแต่ วันที่ 13 ธันวาคม 2564 จนถึง วันที่ 31 มกราคม พ.ศ. 2565 ได้ที่

 กองกิจการนักศึกษา อาคาร 1 ชั้น 1 พื้นที่ในเมือง

 กองกิจการนักศึกษา อาคารกิจการนักศึกษา พื้นที่นามน

 สิบเอกธีรวัฒน์ หอมกลิ่น เบอร์โทรศัพท์ 091 - 8373323

 นายดนุพล มหิพันธุ์ เบอร์โทรศัพท์ 089 - 7159692

 4. การตรวจสอบรายชื่อการขอผ่อนผันการตรวจเลือกเข้ารับราชการทหารกองประจำการ จะดำเนินการประกาศรายชื่อนักศึกษาที่ได้รับการอนุมัติในเดือนกุมภาพันธ์ 2565 ทางเว็บไซต์ กองกิจการนักศึกษา <https://dsa.ksu.ac.th/>

 **ข้อควรทราบ** :

 1. ยื่นเอกสารครั้งเดียวตลอดหลักสูตร และจะต้องไปรายงานตัวต่อคณะกรรมการตรวจเลือกทหารทุกปี ตาม วัน และเวลาที่ระบุในใบ สด.35 ทุกปี

 2. นักศึกษาที่ไม่ยื่นเอกสารตามกำหนด จะไม่ได้รับการพิจารณาผ่อนผันการเกณฑ์ทหาร และเมื่อนักศึกษาขอผ่อนผันทหารฯเรียบร้อยแล้ว ต้องปฏิบัติตามพระราชบัญญัติราชการทหาร พ.ศ. 2497 ทุกประการ คือ ต้องรับหมายเรียกเข้ารับราชการทหารและไปแสดงตัวในวันตรวจเลือกเข้ารับราชการทหาร ณ ภูมิลำเนาทหาร ตามวัน เวลาและสถานที่ ที่ได้ระบุไว้ในหมายเรียกฯ (สด.35) มิฉะนั้นจะมีความผิดตามกฎหมาย

 3. ในกรณีที่นักศึกษาจบการศึกษา หรือลาออกจากมหาวิทยาลัยกาฬสินธุ์ นักศึกษาจะหมดสิทธิ์ในการขอผ่อนผันการตรวจเลือกเข้ารับราชการทหารทันที และจะต้องแจ้งให้อำเภอตามภูมิลำเนาทหารทราบภายใน 30วัน นับจากวันสำเร็จการศึกษา หรือพ้นสภาพนักศึกษา หากไม่ปฏิบัติตามจะผิดกฎหมายตามมาตรา 43 แห่งพระราชบัญญัติรับราชการทหาร พ.ศ. 2497